cyanic-selkie/wikianc huggingface dataset:
The Art of Video Games
The Art of Video Games er en utstilling ved Smithsonian American Art Museum som ble vist fra 16. mars 2012 til 30. september 2012. Utstillingen ble satt opp for å utheve utviklingen av kunst innenfor videospill som et medium over sin førti år lange historie. Etter sin tid ved Smithsonian American Art Museum, ble utstillingen vist frem 10 andre steder i USA.
Michael Uhrmann
Michael Uhrmann (født 16. september 1978 i Wegscheid) er en tysk skihopper og politimann.
Uhrmann kom inn i det tyske hopplandslaget i perioden hvor Martin Schmitt og Sven Hannawald dominerte stort. I 2003 møtte begge disse to veggen i sine hoppkarrierer, og bordet var da dekket for Uhrmann. Til tross for at han stadig leverte gode prestasjoner blant de ti beste i verdenscupen og sågar vant to verdenscuprenn klarte han aldri å fylle vakuumet etter de to storhopperne og bli den eneren det tyske laget savnet.
Meritter
Han har vunnet to renn i verdenscupen, i Zakopane sesongen 2003/04 og Oberstdorf i 2006/2007.
Jappa skole
Jappa skole er en kommunal grunnskole med elever fra 1. – 7. trinn i Grimstad kommune. Skolen ligger like utenfor Grimstad sentrum, i lokaler som ble innviet i 2000. Skolen er en videreføring av Grimstad barneskole. Jappa skole er vert for kommunens velkomstklasse for utenlandske elever.
Jappa skole har sitt navn etter den fotballøkka som lå på skoletomta tidligere. Denne løkka hadde igjen sitt navn fra en mann som ble kalt Jappa.
Georg Späth
Georg Späth (født 24. februar 1981 i Oberstdorf) er en tysk skihopper. Han tok VM-sølv i lagkonkurranse liten bakke, på hjemmebane i Oberstdorf i 2005, sammen med Martin Schmitt, Michael Uhrmann og Michael Neumayer.
Klostergata 20 (Moss)
Klostergata 20 er en vernet bolig, som har beliggenhet i nærheten av Moss sentrum. Boligen er i dag vernet etter Plan- og bygningsloven. Huset sees på som bevaringsverdig på grunn av dets alder, og at det representerer et historisk miljø langs Kongeveien.
Historie
Ifølge en folketelling fra 1885, var familien Christensen den første generasjonen som bodde i Klostergata 20. De flyttet inn rundt år 1850, og vi kan dermed anta at huset ble bygd rundt den tid. I Tinglysningen står det at Klostergata 20, sammen med en del andre hus, fikk innlagt kloakk i år 1903. Husene fikk tilgang på vann fra Klommestenshavnen. Fra 1876 lå det et vannbasseng på toppen av Klommesten. I 1892 ble vannbassenget fornyet, og ga vann til blant annet boliger i Klostergata.
Klostergatas historie
På kart fra 1776 går denne gata under navnet "Kloften" eller Kløften. I 1891 het gata Klostergaden. Fra 1914 hadde Klostergaden byttet navn til Klostergaten. Etter 1930 hadde navnet blitt forkortet til kun: Klostergt. Klostergata er en av de eldste gatene i Moss og har hatt en sentral betydning for byen gjennom flere århundrer. Ordet, Kloster, i Kloster-gata, kommer av at gata førte inn til Værne Kloster i Rygge. Rygge var betydelig større på den tiden da navnet oppsto. Klostergaten 20 har ikke alltid hatt det samme matrikkelnummer et. Ifølge matrikler som Moss Bibliotek innehar, var denne boligen tidligere oppført som Klostergaten 24a. Nummeret ble endret som følge av bybrannen i 1881.
Klostergata var en del av en vei kalt Kongeveien, som gikk helt fra Oslo til København. Gaten var tidligere en håndverkergate. Her bodde det alt fra garverimestere og slaktere, til cellulose- og møllearbeidere. Den industrielle revolusjonen i Norge forårsaket en endring i arbeidsmønsteret. Nå flyttet mange fra bygda, og inn til byer som Moss, og bosatte seg i gater som Klostergata. Der fant de arbeid på ulike fabrikker og møller, blant annet på Moss Aktiemøller. Industrialiseringen ga Moss et større folketall enn tidligere, og folk bodde tett. I en periode rundt år 1885, bodde det så mange som 13 mennesker i Klostergata 20.
Boligens utseende
I et fotografi av boligen, datert ca. 1913-14 (kreditering: Østfold Fylkes bildearkiv, bilde 172), kan en tydelig se at huset bestod av tre etasjer. Seks vinduer var vendt ut mot gaten, mens det i dag, kun er fem vinduer på boligen. Grunnmuren var av store steinblokker, mens huset hadde bekledning av trematerialer, nærmere bestemt av lektekledning. Husets byggestil er Empire. Dette ser man ved å betrakte de store vinduene og den spesielle takformen til huset. Taket er med halvvalm og er bygget av teglstein. I matriklene som Moss Bibliotek innehar, opplyses det om at boligen har et areal på over 300 kvadratmeter.
Personer i husholdningen
Ut ifra folketellinga i 1885, var Klostergata 20 bebodd av familien Olsen. Enken Karen Olsen, bodde i huset sammen med sine to sønner, Karl og August Olsen. Karl jobbet som snekker, mens August jobbet som maler. Mye kan tyde på at familien Olsen var velstående. Sammen med Karen og hennes to sønner, bodde det en husholderske ved navn Hendriete Matiasen, i huset.
I folketellinga fra 1900, opplyses det om at familien Andersen bodde i huset. Hovedforsørgeren oppgis kun ved navnet A. Andersen, og hadde arbeid som murer. Han var av svensk opprinnelse og kom fra Bolstad i Sverige. Han bodde med sin hustru Karen Andersen, og deres fosterdatter Anna Andersen, som jobbet som tjenestepike. En annen beboer i folketellinga fra 1910, er en dame ved navn Fredrikke, som også bodde i huset. Hun er ikke oppført med etternavn, men det kommer frem i folketellinga at hun bodde alene, og fikk pengestøtte fra staten. Det bodde også en teglverksarbeider i Klostergata 20. Han het Hans Teodorsen og var født i 1884 i Rygge.
I folketellinga fra 1910 og 1914, stod Olaves Marinius Hansen oppført som hovedforsørger i Klostergata 20. Ifølge Tinglysningen, kjøpte Hansen boligen for 3600 kroner, i år 1903. Dette beløpet er nå verdt 264 787 kr. Han jobbet som møllearbeider hos Moss Aktiemøller. Hansen bodde i huset sammen med sin kone, Thora Marie Hansen, og sine fem barn, Aagodt, Sara, Gudrun, Thoralf og Gerda. Sara jobbet som Nåtlerske, mens Thoralf var platearbeider.
Disse ulike husholdningene representerer endringen i arbeidsmønsteret i Norge. Mens huset i 1885 var bebodd av ulike håndverkere som malere og snekkere, var huset i 1910 og 1914, bebodd av plate- og møllearbeidere. Dette kan kobles opp i mot den industrielle revolusjonen, som ga flere arbeidsplasser blant disse næringene.
Anders Skonhoft
Anders Odd Skonhoft (født 24. mai 1949 i Oslo) er en norsk samfunnsøkonom. Han er professor ved Institutt for samfunnsøkonomi ved NTNU.
Han var ferdig utdannet sivilingeniør fra Maskinavdelingen ved NTH (NTH er senere integrert i NTNU) i 1975. Senere utdannet han seg innen økonomi, gjennom doktorgradsprogrammet ved Norges handelshøyskole. Han fikk graden dr. oecon. i 1986, med avhandlingen Technological diffusion and disequilibrium in a Leontief/Sraffa economy. I 2000 ble han utnevnt til professor i samfunnsøkonomi ved Institutt for samfunnsøkonomi, NTNU.
Bojan Djurdjic
Bojan Djurdjic (født 13. mai 1984) er en serbisk terrengsyklist.
Presidentvalget i Kirgisistan 2021
Presidentvalget i Kirgisistan 2021 ble holdt 10. januar 2021, samtidig med Valget av styreform i Kirgisistan 2021.
Sadyr Japarov vant presidentvalget, med 79,2 % av stemmene, og ble dermed Kirgisistans sjette president.
Bakgrunn
Den 24. oktober 2020 erklærte den kirgisitanske valgkomiteen at det skulle arrangerres presidentvalg i januar 2021. Bakgrunnen for dette var omfattende protester i landet etter Parlamentsvalget i Kirgisitan 2020 den 4. oktober, der opposisjonen og demonstrantene anklaget valget for å være rigget. Protestene resulterte i at valget ble annulert, og president Sooronbaj Jeenbekov gikk av.
Resultater
Valgkomiteen godkjente 19 av de 63 kandidatene som søkte om å være presidentkandidat. Valgresultatet ble som følger:
Hjelle kraftverk
Hjelle kraftverk er et vannkraftverk på Byrkjelo i Gloppen kommune i Vestland. Kraftverket ble satt i drift i september 2008.
Monte Grande (Uruguay)
Monte Grande er en by i San José-departementet i det sørlige Uruguay. Byen har 1 287 innbyggere.
Hjelle kraftverk
Kraftverket er et elvekraftverk, som utnytter et forholdsvis kort fall på 19 meter i Gåsemyrsfossen i Votedalselva, beliggende i nordre del av Votedalen.
Det er installert to kaplanturbiner på tilsammen 2,85 MW. Årsproduksjon er på 12 GWh.
Monte Grande (Uruguay)
Befolkning
Monte Grande har 1 287 innbyggere (beregning 2011).
Hjelle kraftverk
Kraftverket eies av grunneierne, gjennom Hjelle kraftverk AS. De samarbeider med Sogn og Fjordane Energi om vedlikehold og frakt av strømmen.
Monte Grande (Uruguay)
Befolkning
Kilde:
Ásgeir Börkur Ásgeirsson
Ásgeir Börkur Ásgeirsson (født 16. april 1987) er en islandsk fotballspiller som spiller for Fylkir. Ásgeirsson spilte vårsesongen 2013 for Sarpsborg 08 Fotballforening, på lån fra Fylkir.
Surjektiv funksjon
En funksjon \phi:A\to B kalles surjektiv på B, og vi sier, at \phi er en surjeksjon av A på B, hvis \phi(A) = B. Det vil si, hvis det til hvert element y\in B finnes minst ett element x\in A, slik at \phi(x) = y.
Formelt:.
Lonchura
Lonchura er en slekt i familien astrilder (Estrildidae).
Nodulosoma
Utseende
Små, brune trebukker. Antennene er lange og kraftige. Dekkvingene er hvelvede, nærmest pæreformede.
Levevis
Disse billene har larver som lever i død ved av løvtrær, ofte like under barken.
Utbredelse
Slekten lever på New Zealand.
Systematisk inndeling
Denne slekten blir ofte plassert som en underslekt av Somatidia.
Cnemidophileurus
Cnemidophileurus er en slekt av biller som hører til gruppen hornbiller i familien skarabider (Scarabaeidae).
Utbredelse
Arten er utbredt i Brasil og Fransk Guyana.
Bohdana Půlpánová
Bohdana Půlpánová (født 19. august 1975) er en tsjekkisk terrengsyklist.
Rwanda under Sommer-OL for ungdom 2010
Rwanda deltok under Sommer-OL for ungdom 2010 fra 14. til 26. august 2010 i Singapore. Troppen bestod av fire utøvere.
Rafael Perazza
Rafael Perazza er en by i San José-departementet i det sørlige Uruguay. Byen har 1 277 innbyggere.
Befolkning
Rafael Perazza har 1 277 innbyggere (beregning 2011).
Kilde:
Transport
Ruta 1 Brigadier General Manuel Oribe forbinder Rafael Perazza med 🇺🇾 (vest) og 🇺🇾 (øst).
Felix Baldauf
Felix Baldauf (født 22. oktober 1994 i Köthen i Tyskland) er en norsk bryter som representerer Idrettslaget Braatt og Norge i 98-kilosklassen. Han er 185 cm høy.
Baldauf tok sin første internasjonale medalje (sølv) i junior-EM i 2012 og han vant junior-EM i 2014 som den første norske bryteren noen sinne. I 2017 ble han Europamester for senior og tok Norges første EM-gull for herrer siden Lars Rønningen 1992. Baldauf tok Norges eneste medalje (bronse) på herresiden under Europalekene 2019 og ble dermed den første mannlige bryteren fra Norge som har tatt medalje fra Europalekene. Han er også kjent fra TV 2 Livsstils serie Bloggerne.
RS 58 «Sørlandsskøyta»
R/S 58 «Sørlandsskøyta» er en tidligere redningsskøyte som ble bygget for Redningsselskapet i 1956 ved Trosvik Mek. Verksted i Brevik.
«Sørlandsskøyta» var egentlig et eksperiment fra Redningsselskapet i et forsøk på å gå fra tre som tradisjonelt byggemateriale og over til stål. Ironisk nok var det da Richard G. Furuholmen som designet denne skøyta, etter at han hadde levert 3 redningsskøyter i tre i perioden 1949 til 1953. «Sørlandsskøyta» ble en positiv overraskelse både for konstruktøren og Redningsselskapet, og de neste årene ble det etterhvert produsert 6 stålskøyter på 55 fot etter design av Furuholmen.
Til tross for å ha vært et eksperiment var «Sørlandsskøyta» i operativ tjeneste som redningsskøyte helt frem til 1987. Da hadde den rukket å berge 8 personer fra «den visse død», 7 fartøyer fra totalforlis, og gitt assistanse til totalt 116 fartøy.
Idag er «Sørlandsskøyta» i privat eie og hjemmehørende i Fitjar kommune.
Psykedelisk utviklingshemmet
Psykedelisk utviklingshemmet er debutalbumet til det norske rockebandet Morten Jørgensen og Spekkhoggerne som fulgte etter danskebåten uten å røre spyet som rant fra ripa.
Injektiv funksjon
thumb|200px|En injektiv funksjon. thumb|200px|En annen injektiv funksjon.thumb|200px|En ikke-injektiv funksjon. En funksjon \phi:A\to B er injektiv, hvis forskjellige elementer i A gir forskjellige funksjonsverdier i B. Mer eksakt er φ injektiv når. Det betyr altså, at hver eneste funksjonsverdi y har maksimalt én tilhørende x-verdi, \phi(x) = y. Begrepene én-entydig, 1-1 eller en-til-en brukes også.
Raigón
Raigón er en by i San José-departementet i det sørlige Uruguay. Byen har 738 innbyggere.
Befolkning
Raigón har 738 innbyggere (beregning 2011).
Kilde:
Transport
Ruta 11 Ing. Eladio Dieste forbinder Raigón med Atlántida i 🇺🇾.
Ectopocerus
Ectopocerus er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).
Kortbane-EM i svømming 2007
Europamesterskapet i svømming på kortbane 2007 ble holdt i Debrecen i Ungarn fra torsdag 13. desember til søndag 16. desember 2008.
Just a Little Teardrop
«Just a Little Teardrop» er en single utgitt av det norske rockebandet The Pussycats i 1966. Bandets gitarist, Trond Graff skrev låten på Ski Hotell på et par timer, liggende på sengen med kassegitaren på magen, og en flaske eggelikør ved siden av. Sangen ble også utgitt på debutalbumet deres - Psst! Psst! - utgitt samme år. Låta lå ti uker på VG-lista i 1966, med nummer fire som høyeste plassering.
Platedirektør Audun Tylden holder låta for å være en av de ti beste poplåtene i verden.
The Vineyards versjon
I 2010 ga det Oslo-baserte rockebandet The Vineyards ut en coverversjon av låten. Den ble gitt ut av Bergenslabelen REC90 både digitalt og på 7" vinylplate. I samme periode ga bandet også ut en coverversjon av en annen norsk låt fra 1966, Intet er nytt under solen, en sang opprinnelig sunget av Åse Kleveland og skrevet av Arne Bendiksen som Norges bidrag til Eurovision Song Contest 1966.
Goniophileurus
Utseende
En middelsstor, avlang, mørk rødbrun hornbille. Dekkvingene har markerte punktrader, pronotum har en midtfure.
Primož Peterka
Under OL 2002 i Salt Lake City tok han bronse i laghopp, stor bakke med det slovenske laget. Han vant 15 verdenscuprenn. Sesongen 1996/97 vant han både den sammenlagte verdenscupen og hoppuka. Sesongen etter forsvarte han seieren i verdenscupen.
Peterka var også flaggbærer for Slovenia under åpningsseremonien i vinter-OL 1998.
Jure Bogataj
Jure Bogataj (født 26. april 1985) er en slovensk skihopper. Hans fremste individuelle resultat er en 12.-plass fra et verdenscuprenn i Sapporo i 2005.
I laghopp, liten bakke under VM 2005 i Oberstdorf var Bogataj med på å ta bronsemedaljer for Slovenia. Med seg på laget hadde han Primož Peterka, Jernej Damjan og Rok Benkovič.
Hesperornithes
Hesperornithes eller Hesperornithiformes var en gruppe med høyt spesialiserte forhistoriske fugler som levde i krittiden. Artene hadde lange kraftige nebb med tenner og var tilpasset et akvatisk miljø på den nordlige halvkule. Fuglene var trolig rovgriske vannfugler som ikke kunne fly.
Anetre
Grunnleggende anetre for fugler, forenklet etter Chiappe (2007).
Etterkommertre
I studie fra 2015 fant følgende slektsforhold blant artene i Hesperornithiforms.
Rosa (roman)
Rosa er en del av en dobbeltroman av Knut Hamsun utgitt første gang i 1908. Benoni er første del mens Rosa er oppfølgeren og den avsluttende delen av dobbelromanen.
Handlingen er lagt til Nordland, til handelsstedet Sirilund, med blant annet handelsmannen Mack og oppkomlingen Benoni. Rosa er også med igjen og er alene etter at hennes mann forlot henne.
Romanene ble filmatisert for NRK Fjernsynsteatret som Benoni og Rosa (1973).
Fokserød naturreservat
Fokserød naturreservat er et verneområde som er omgitt av næringsarealer og veier. Adkomsten fra E18 til Sandefjord lufthavn Torp går gjennom naturreservatet.
Bøkeskogen på Fokserød var et av de første stedene i Norge man oppdaget at fuglen kjernebiter hekket. Det var i 1960-årene. Naturreservatet ble opprettet i 1980, og er 38 dekar stort.
Engera
Engera er ei 1,8 kilometer lang elv mellom utløpet fra innsjøen Engeren til samløpet med Trysilelva i Trysil.
Elva renner stort sett gjennom løsmasser over kvartsrike bergarter, noe som gjør elva mindre sårbar for sur nedbør.
Homalopygus
Homalopygus er en slekt av stumpbiller.
Blaža Klemenčič
Blaža Klemenčič (født 11. mars 1980 i Kranj) er en slovensk terrengsyklist.
Homalopygus
Utseende
Små (ca. 2 millimeter), korte, brede og høyt hvelvede, gjerne blankt rødlige stumpbiller. Noen er tett hårkledte, andre nesten nakne på oversiden. Pronotum har en skarp fure som løper parallelt med ytterkanten på hver side. Dekkvingene dekker nesten bakkroppsspissen, bare det bakerste leddet stikker ut bak. Beina kan foldes flatt inn mot kroppen for å verne dem mot angrep fra maurene de lever sammen med og av.
Levevis
Denne gruppen er myrmekofiler, det vil si at de lever sammen med maur i reirene/tuene deres.
Željko Musa
Željko Musa (født 8. januar 1986 i Mostar, Bosnia-Hercegovina ) er en kroatisk håndballspiller. Han er strekspiller for klubben Vive Targi Kielce i den polske toppserien.
Langgata (Oslo)
Langgata (1a–47, 2a–46) er ei gate på Rodeløkka i bydel Grünerløkka i Oslo. Den går fra Rodes plass i enden av Verksgata til Dælenenggata.
Bebyggelsen er i hovedsak en- og to-etasjers trehus fra rundt 1870, samt noen seinere murhus, ettersom det blei murtvang på Rodeløkka ved innlemmelsen i Christiania i 1878. Det meste er rehabilitert i de seinere år, og det er også foretatt noe fortetting med moderne bygg, for eksempel i bakgårder. Aller øverst er det noe nyere blokkbebyggelse.
Langgata 30 er det opprinnelige løkkehuset til stiftsprost Frederik Rode, som eide området fra 1854 til 1859. Huset er fra 1700-tallet, men blei flytta til Tromsøgata 7 rundt 1855. I 1985 blei det flytta til nåværende plassering og gitt en oppbygd ark.
På motsatt side av gata går det kvartalet svært dypt, og det ligger flere hus innover langs et lite nett av smug over mot Tromsøgata. Nr 31b er interessant, ettersom det ser svært gammelt ut, mens det i virkeligheten i all hovedsak er fra 1980-tallet.
Bromiades
Bromiades er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, slank, brunlig trebukk med kraftige antenner og forkortede dekkvinger. Antennene er rundt halvparten så lange som kroppen, kraftige og sterkt sagtakkede. Pronotum er rundet, dekkvingene er korte, litt tilspissede, grågule med mørk ytterkant. De dekker ikke bakkroppen eller flygevingene. Bakbeina er forholdsvis lange med noe klubbeformede lår.
Utbredelse
Slekten er utbredt i Mellom-Amerika, også på Cuba og i Colombia.
Systematisk inndeling
Slektslisten følger.
Agnete Carlsen
Agnete Synnøve Carlsen (født 15. januar 1971 i Moss) er en norsk tidligere fotballspiller. Hun spilte på Norges lag som ble europamestere i 1993 og verdensmestere i 1995.
Agnete Carlsen debuterte på A-laget til Sprint-Jeløy i 1987, men scoret ingen mål i seriedebuten i 1987. Året etter debuterte Carlsen på landslaget, den 3. juni 1988, mot Brasil som 17-åring, og hun scoret i sin andre kamp, mot Nederland senere på året. I samme år markerte hun seg også på Sprint-Jeløy, der hun scoret fire mål. Carlsen var med på å vinne cupen med Sprint-Jeløy samme år, og serien i 1990. Året etter ble Carlsen sølvvinner i EM og VM.
I 1993 vant Sprint-Jeløy serien for andre og siste gang, og Carlsen scoret 11 mål den sesongen. Hun ble også europamester etter å ha slått Italia i finalen. Carlsen var også med til VM i 1995, men hun spilte bare to kamper som innbytter. Bakgrunnen for det var at hun hadde skadet seg i en treningskamp tidligere på året. Imidlertid holdt innsatsen til at Carlsen ble verdensmester. Etter VM begynte Carlsen i L-league, den japanske serien for kvinner.
Carlsens eneste OL-turnering var i 1996, der hun ble mest husket for å ha fått et rødt kort i semifinalen mot USA. Carlsens siste internasjonale mesterskap var EM året etter. Etter dette mesterskapet kuttet Carlsen ut landslaget for å satse på Nikko, noe som medførte cupseier og tre seriemesterskap. I pausen mellom sesongene var Agnete Carlsen på gjesteopptreden i Kolbotn og Athene Moss. Carlsen spilte for Nikko til de i 1999 ble et halvprofesjonelt lag grunnet begrensninger i forholdt til utlendinger i serien, og Agnete Carlsen og de andre nordmennene måtte dra tilbake til Norge. Carlsen la opp som følge av dette. Hun har siden ikke hatt noen aktiv karriere assosiert med fotball.
Meritter
Med Sprint-Jeløy:
Med Nikko Securities Dream Ladies:
Bilal Akgül
Bilal Akgül (født 13. oktober 1982) er en tyrkisk terrengsyklist.
Psykiatriloven
Psykiatriloven bestemmer under hvilke omstendigheter tvangsinnleggelse og -tilbakeholdelse kan skje på psykiatrisk institusjon, samt betingelsene for at der kan utøves annen tvang som for eksempel fastholden, beltefiksering og tvangsbehandling.
Ved tvang forstås en foranstaltning gjennomført overfor en pasient som ikke etter informasjon om hva som skal foretas, kan akseptere den besluttede pleie, behandling eller undertiden tilrettevisning.
Pasienten skal som hovedregel både muntlig og skriftlig informeres om påtenkt tvang forut for inngrepet.
Derutover beskriver loven hvorledes pasientenes rettssikkerhet og klagemuligheter skal ivaretas av patientrådgivere, lokale patientklagenævn, Sundhedsvæsenets Patientklagenævn og domstoler.
Tvangsinnleggelse
Hvis en person er sinnssyk eller en tilstand som kan likestilles dermed, kan vedkommende tvangsinnlegges, hvis
eller
Det er politiet som rent fysisk iverksetter og gjennomfører tvangsinnleggelsen på grunnlag av en særlig legeerklæring skrevet av den lege som tvangsinnlegger den sinnslidende.
Tvangstilbakeholdelse
Hvis en frivillig (døgn)innlagt pasient på psykiatrisk institusjon oppfyller kriteriene for tvangsinnleggelse, som beskrevet ovenfor, skal pasienten nektes utskrivelse (tvangstilbakeholdes). Når en pasient er tvangstilbakeholdt, skal overlegen på bestemte datoer, konkret ta stilling til om kriteriene for tvangstilbakeholdelse fortsatt er oppfylt.
Tvangsbehandling
Så fremt en sinnssyk, innlagt pasient ikke aksepterer behandling, kan overlegen beslutte å behandle pasienten mot dennes vilje. Pasienten kan som hovedregel få beslutningen prøvet i det lokale patientklagenævn, før behandlingen iverksettes.
Oftest tvangsbehandles med psykofarmaka, men i livstruende situasjoner kan der gis elektrosjokk mot pasientens vilje.
Fastholden og beltefiksering
Er det av avgjørende betydning for bedring av en meget urolig pasients tilstand, kan legen bestemme at pasienten om fornødent med makt skal ha et beroligende middel.
kan pasienten fastholdes av personalet eller fastspennes til en seng med et mavebelte av kraftig lær. I særlige tilfelle kan der ytterligere anbringes remmer om håndledd og ankler.
En beltefiksering forutsetter – som med all annen tvang – at man har gjort alt som var mulig for å avhjelpe pasientens problemer med mildere midler. En pasient som er tvangsfiksert med belte skal ha fast vakt. Pasienten skal tilses fire ganger hvert døgn, og såfremt fastspenningen utstrekkes lengre enn 48 timer, skal en annen psykiater tilse og vurdere pasienten og om grunnlaget for beltefikseringen fortsatt er til stede.
Personlig skjerming og døravlåsning
Hvis en pasient er kan overlegen beslutte at pasienten mot sin vilje skal følges av et personalemedlem rundt i avsnittet.
Beth McCluskey
Beth McCluskey (født 27. juli 1971) er en irsk terrengsyklist.
Mary Treadgold
Mary Treadgold (født 16. april 1910 i Essex, død 14. mai 2005 i London) var en britisk barnebokforfatter og BBC-medarbeider, best kjent for debutboken We couldn't leave Dinah, som hun mottok Carnegie Medal in Literature for i 1941.
Liv
Hennes far var aksjemegler, og hun vokste opp i et forholdsvis velstående hjem. Hun gikk på St Paul's Girls' School og studerte ved Bedford College, hvor hun tok hovedfag i engelsk litteratur. Hun arbeidet i to ulike forlag, blant annet som Heinemanns første barnebokredaktør. Hun var skuffet over nivået på de manuskriptene forlaget mottok innenfor sjangeren «hestebøker», og sluttet i forlaget for å skrive egne bøker om dette. Hun begynte på We couldn't leave Dinah mens hun oppholdt seg i et tilfluktsrom. Mot slutten av 1940 ble hun ansatt i BBC, hvor hun arbeidet med litteratur i General Overseas Service. Her var hun kollega med George Orwell og Una Marson. Hun arbeidet for BBC i 20 år, før hun sluttet for å konsentrere seg om sitt eget forfatterskap.
Hun var ugift, og bodde i London det meste av livet.
Bøker
Den prisvinnende debutboken We couldn't leave Dinah foregår på Clerinel, en fiktiv øy i Den engelske kanal i 1940. Hovedpersonene er barna i familien Templeton; de er ferd med å evakueres fra øya som følge av en truende tysk okkupasjon. Under evakueringen må de etterlate ponnyene sine på øya. Caroline og Mick Templeton blir etterlatt/gjenglemt under evakueringen, og involveres i militære hemmeligheter.
Hennes neste bok, No Ponies (1946), handler også om en søskenflokk i krigens skygge, og foregår i Frankrike rett etter krigen. The Polly Harris (1948) er en oppfølger til We Couldn't Leave Dinah, og lar søsknene fra debutboka finne seg til rette i etterkrigs-London, med en kriminalsak og planer om en reise til Australia på skipet The Polly Harris. Hun skrev også en serie på tre bøker fra Heron rideskole. The Winter Princess (1962) beskriver en afrikansk prinsesses besøk i Hampton Court og møte med fire engelske barn. Boka er omtalt som "perhaps the most delightful book by a most talented writer", og det er pekt at den er "an effective contribution to the race question because there is no mention of it".
We couldn't leave Dinah er oversatt til norsk av Jo Tenfjord som Siste båt er gått (1947).
Judo under Sommer-OL 2012 – 48 kg kvinner
Kvinnenes judo – 48 kg under Sommer-OL 2012 i London fant sted den 28. juli på ExCeL London.
Skyteskive
En skyteskive, eller blink, er målmateriell i ulike former og fasonger som brukes i dart, bueskyting, armbrøst, pistol, rifle, hagle og andre former for skytesport. Skivene kan for eksempel være laget av papp eller papir, gummi eller stål (også kalt selvanvisere). Det finnes elektroniske skiver som kan gi skytteren presise tilbakemeldinger på skuddplassering ved hjelp av en skjerm.
Historie
De fleste skivene som brukes i skytesport i dag er abstrakte figurer som opprinnelig enten skulle forestille menneskekelige motstandere i kamp eller dyr i en jaktsituasjon. For eksempel kan den velkjente runde skyteskiven ha forestilt overkroppen på en menneskelig motstander eller vitale deler på et dyr som blir jaktet. Nevneverdige eksempler på skyteskiver med militære røtter, men som sees på som abstrakte figurer i dag, er feltfigurene som brukes i feltskyting med rifle i Det frivillige Skyttervesen og feltskyting med pistol i Norges Skytterforbund. Feltfigurene i skulle opprinnelig forestille blant annet hjul på fiendtlige kjøretøy (S25 skiven), tønner, bunkeråpninger (stripe 30/10 og 13/40) eller fiendtlig personell (1/3, 1/4, 1/6 og 1/10 figurer, småen, minismåen, osv.). Røttene til disse skivene gis som regel ikke så mye oppmerksomhet (og er heller ikke kjent for de fleste skytterne), og har blitt beholdt for variasjon og tradisjon.
FITA-skiver
FITA-skiver blir brukt i konkurranser arrangert av World Archery Federation (tidligere Fédération Internationale de Tir à l’Arc). Skivene har 10 jevnt fordelt konsentriske ringer, vanligvis med verdier fra 1 til 10. I tillegg har 10-eren en innerring som kalles X ringen. Skivene farget som følger:
Dart
Dartskiver er ca. 45 cm i diameter inklusive ytterkant, og senter av skiven skal henge 173 cm over gulvet. Avstanden til skiven kan variere avhengig av spill, og vanligvis kaster hver deltaker tre piler mot skiven per omgang.
Det vanligste spillet er 501, som starter med at hver spiller har 501 poeng. Summen av treffpoeng per omgang trekkes fra, og målet er å komme først ned i akkurat 0 poeng. Den siste tellende pilen må være en dobbel, som vil si at den må stå i skivens ytterste sektor.
Baneskyting
På innendørsskyting brukes 5,6 mm tolk, mens 7,92 mm tolk brukes på utendørsskyting.
Feltskyting
Mange feltstevner har hold med ukjente avstander (av og til helt ut til 600 m), og for å treffe på de lengre holdene må skytterne derfor bedømme avstand og vind for deretter å justere siktene høyde- og sideveis. Avstand kan bedømmes dersom man kjenner skivens størrelse (f.eks. i millimeter) og vinkelstørrelsen (f.eks. i milliradianer). I DFS feltskyting er alltid skivetype og tilhørende størrelse oppgitt på forhånd av arrangøren, og skytteren kan deretter lese av vinkelstørrelsen (ofte kalt «dekningsbredde») ved hjelp av siktene. Når skivetype og dekningsbredde er kjent er det vanligst å slå opp i en forhåndslaget tabell for å finne omtrentlig avstand til skivene, men avstanden kan også finnes med utregning. For minst mulig målefeil og størst nøyaktighet bør man sammenligne siktene med den lengste delen av figuren. Bruk av tabell er vanligst både for diopter i klasse 1-5 og med kikkert i kikkertklassen. C-blinkene kalles også for «Motala». Størrelsen på innertreff er 40% av bredden og høyden til yttertreff.
Skivedimensjoner i millimeter gjør manuell utregning av vinkelstørrelse i milliradianer enklere ved at man unngår kommaforvirring.
Finfelt skytes med kaliber .22 LR på fast avstand 100 m, og det kreves derfor ikke avstandsbedømming.
For grovknepp: 1 mrad = 10 klikk, en vinkelbredde på 1.5 mrad tilsvarer derfor 15 knepp.
Leirdue
Leirduer blir vanligvis brukt som flyvende mål for leirdueskyting.
Norges Skytterforbund
I feltskyting med pistol i Norges Skytterforbund brukes det skiver med varierende farge, form og størrelse. Mange av figurene er de samme eller bærer likhet med figurene som brukes til feltskyting med rifle i DFS, og gir enten innertreff, yttertreff eller bom. Det kan også brukes skiver delt inn i flere poengsoner, og skiver kan være oppdukkende eller forsvinnende. Det brukes også fallfigurer i stål.
International Confederation of Fullbore Rifle Associations
Konkurranser innen International Confederation of Fullbore Rifle Associations (ICFRA) skytes enten på mellom- eller langhold, og med avstander enten oppgitt i yard eller meter. F-Class (kikkert og tofot) skyter på samme skiver som Palma (reim og diopter), med eneste forskjell at det tas med en ekstra innerring når poengene for F-Class skal beregnes. På mellomhold (300 yard-600 m) brukes forskjellige skivestørrelser, mens på langhold (700–915 m) brukes en og samme skive. Nedenfor er de offisielle skivemålene, sammen med omtrentlige vinkelmål i milliradianer og bueminutter avhengig av distanse.
International Practical Shooting Confederation
I dynamisk sportsskyting organisert av International Practical Shooting Confederation brukes både stål- og pappskiver. «IPSC Target» og den 2/3 nedskalerte «IPSC Mini Target» er standard pappskiver for alle disiplinene. Sentrum av disse pappskivene kalles A-sonen. Det brukes standardiserte fallende stålmål som kalles «poppere», enten fullstørrelse «IPSC Popper» eller den 2/3 nedskalerte versjonen «IPSC Mini Popper». I tillegg brukes pappskivene «Universal Target» (rifle og hagle) samt «A3» og «A4» (kun hagle).
Tolkelinjene på pappskivene skal være slik at de ikke er synlige fra 10 meter.
International Shooting Sport Federation
Innenfor International Shooting Sport Federation (ISSF) brukes stort sett sirkulære skiver, med variasjoner avhengig av disipliner. For hagle brukes leirduer.
Marmorberget borettslag
Marmorberget Borettslag er et borettslag på Lambertseter i bydel Nordstrand. Marmorberget Borettslag ligger i en slak skråning nedover mot E6. Letteste ankomst er fra Ryen, ved å følge pil mot Lambertseter. Borettslaget ligger på venstre side et stykke før man når toppen av bakken og består av 538 leiligheter, fordelt på 23 blokker og 11 rekkehus.
Marmorberget borettslag ble påbegynt med oppføring av blokker i 1951, mens innflytting startet allerede i 1952 og rekkehusene var innflytningsklare i 1954. I de seinere år har borettslaget gjennomgått omfattende rehabilitering og oppussing, og framstår i dag som et moderne borettslag. Adressene i borettslaget er: Antenneveien 1-9 og 2-40 (unntatt 24-38), Lambertseterveien 39-41 og 45-59, Marmorveien 1-19 og 4-24, Nylænde 1-3 og Vaskeribakken 7-17 og 2-8. Sistnevnte veinavn ble vedtatt i 2014 og fikk overført adresser fra Antenneveien og Feltspatveien.
Prestøya (Sør-Varanger)
Prestøya er ei øy i den innerste delen av Bøkfjorden i Sør-Varanger kommune i Finnmark. Øya ligger mellom Kirkenes og Jakobsnes, men fjæra mellom Prestøya og Kirkenes er fylt igjen slik at øya utgjør en del av tettstedet Kirkenes.
I mange år har det også vært foreslått å bygge ei bru fra Prestøya til Jakobsnes. Utenom boligfelt huser Prestøya Kirkenes sykehus.
Herbert Runge
Herbert Runge (født 13. januar 1913 i Elberfeld, død 11. mars 1986 i Wuppertal) var en tysk bokser som deltok i de olympiske leker 1936 i Berlin.
Runge ble olympisk mester i boksing under OL 1936 i Berlin. Han vant gull i tungvekt (over 79,4 kg), i finalen beseiret han argentinske Guillermo Lovell. Det var 17 boksere fra 17 nasjoner som stilte i den tyngste vektklassen som ble avviklet i perioden 10. til 15. august 1936.
Haplophileurus
Haplophileurus er en slekt av biller som hører til gruppen hornbiller i familien skarabider (Scarabaeidae).
Utbredelse
Slekten er utbredt i det nordlige Sør-Amerika (Colombia, Ecuador).
Eksterne lenker
Haplophileurus
Erwitte
Erwitte er en by i Kreis Soest i Regierungsbezirk Arnsberg i den tyske delstaten Nordrhein-Westfalen. Byen har et areal på 89.29 km², et folketall på 15 710 innbyggere (31. desember 2010) og en folketetthet på 176 innbyggere/km².
Center for Beredskabskommunikation
Center for Beredskabskommunikation (CFB) er en avdeling i Rigspolitiet med ansvar for å utvikle effektive, velfungerende og teknologisk oppdaterte kommunikasjonssystemer som de danske beredskaper kan anvende internt og på tvers av sektorene. CFB har til oppgave å sikre drift og utvikling av SikkerhedsNettet (SINE) og politiets 112-alarmsentraler.
CFB har ca. 25 ansatte.
Charlotte Casiraghi
Charlotte Marie Pomeline Casiraghi (født 3. august 1986 på Centre Hospitalier Princesse Grace i Monte Carlo, Monaco) er det andre barnet til prinsesse Caroline av Hannover og Stefano Casiraghi som var en italiensk industrimann.
Hun er den fjerde personen i arverekken til fyrstedømmet av Monaco. Hennes morfar var Rainier III av Monaco og mormor var Grace Kelly. Hun er oppkalt etter sin mors oldemor, prinsesse Charlotte som var hertuginne av Valentinois.
Jernej Damjan
Jernej Damjan (født 28. mai 1983) er en slovensk skihopper.
I laghopp, liten bakke under VM 2005 i Oberstdorf var Damjan med på å ta bronsemedaljer for Slovenia. Med seg på laget hadde han Primož Peterka, Jure Bogataj og Rok Benkovič.
Damjan har i verdenscupen vært fem ganger på pallen, første gang var andreplassen i Willingen i 2008. Damjan vant sitt første verdenscuprenn i Sapporo den 26. januar 2014. Han vant Sommer Grand Prix i 2014, og ble nr. 2 i 2013.
Damjan holder også den offisielle bakkerekorden på plast i HS140-bakken på 139,5 m, 21. september 2013 i Almaty.
Av yrke er han politimann.
Vsevolod Kasjkin
Vsevolod Kasjkin (russisk: Всеволод Кашкин, født 8. juni 1998) er en russisk aker, som har sølv i stafett og bronse i dobbel fra Vinter-OL for ungdom 2016 på Lillehammer som fremste internasjonale meritter.
Han har drevet med aking siden 2008.
Idrettskarriere
Kasjkin deltok i verdenscupen i aking for ungdom 2014/15, der han vant dobbel sammen med Konstantin Korsjunov, i ett av rennene som ble arrangert i Winterberg De to kom på 4.-plass i dobbel sammenlagt, og i singel kom Kasjkin på 30.-plass.
I verdenscupen i aking for ungdom 2015/16 har han en andreplass i dobbel fra Königssee som beste resultat. I singel har han kun en 12.-plass i verdenscupen.
Han deltok i Vinter-OL for ungdom 2016 på Lillehammer, der han fikk bronse i dobbel, sammen med Konstantin Korsjunov. I lagstafetten kom Russland på andreplass, bak Tyskland.
Aploderina
Aploderina er en slekt av små, rødlige eller brunlige køllebiller, der mange av artene er knyttet til maur.
Utseende
Små, rødaktige eller gulaktige, blanke, fint hårete køllebiller.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Slekten er utbredt i den neotropiske økosonen.
Danny & The Red Hots
Danny and the Red Hots er et norsk rock and roll band som startet i 1978. De ble fort kjent for å spille autentisk 50-talls rock 'n roll og ble populære på rockeklubber på Østlandet.
I 1980 kom filmen 1958 med handling fra oppvekst i Oslo på 50-tallet. Danny and the Red Hots medvirket i filmen og vokalist Steinar Raaen hadde en av hovedrollene. Filmen ble en umiddelbar suksess og bandet hadde nå sin storhetstid. De bidro med flere sanger på filmens soundtrack og gav også i 1980 ut sitt eneste album Down the Line.
Oppstart og tidlig periode (1978–80)
På midten av 70-tallet spilte Ståle Sødal i Uncle John's Band (Lillestrøm) og ble kjent med Steinar Raaen da han var gjestevokalist ved en konsert (rockeklubben på Busy Butler i Vika, Oslo). De ble enige om å starte et band dedikert til autentisk 50-talls rock 'n roll. De fikk med seg gitarist Tor Schjong. Etter å ha testet flere på trommer/bass falt det endelige valg på Harald Dalseth (trommer) og Odd Nergård (bass).
Kalibo internasjonale lufthavn
Kalibo internasjonale lufthavn (Filipino: Paliparang Pandaigdig ng Kalibo, Akeanon: Paeuparang Pangkalibutan det Kalibo) (IATA: KLO, ICAO: RPVK) er en lufthavn som betjener den generelle delen av Kalibo, hovedstaden i provinsen Aklan på Filippinene, og er en av to flyplasser som betjener Boracay, den andre er Godofredo P. Ramos lufthavn i byen Malay. Det er den raskest voksende lufthavnen i Filippinene, og lufthavnen er klassifisert som en internasjonal flyplass av luftfartstilsynet på Filippinene.
Ischasia
Ischasia er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slank, gulbrune til svarte trebukker med forkortede dekkvinger. Antennene er noe kortere enn kroppen, litt fortykkede mot spissen. Pronotum er rundet, dekkvingene er korte, litt tilspissede, lyst gulbrune, ofte med mørk ytterkant. De dekker ikke bakkroppen eller flygevingene. Bakbeina er forholdsvis lange med noe klubbeformede lår.
Utbredelse
Slekten er utbredt i Mellom-Amerika og Sør-Amerika, fra Costa Rica i nord til Brasil i sør.
Systematisk inndeling
Slektslisten følger.
Atle Pakusch Gundersen
Atle Pakusch Gundersen (født Oslo 9. januar 1956) er komponist, musikkpedagog og utøver på gitar.
Bernardine Boog-Rauwerda
Bernardine Boog-Rauwerda (født 8. mai 1971) er en nederlandsk terrengsyklist.
Atle Pakusch Gundersen
Gundersen har kandidateksamen fra Norges musikkhøgskole 1982 og som den aller første med elektrisk gitar som hovedinstrument. Medvirkning i mange band (bl.a. Wintherstormer, The Cut, Way Out, Jazz Police, Mens Vi Venter og Morten Jørgensen og Spekkhoggerne.
Arbeider for tiden med elektrisk gitar innenfor elektronisk musikk og improvisasjon (moderne jazz). Ble i 1998 nektet medlemskap i Norsk Komponistforening fordi musikken hans er for kontroversiell.
En del av Gundersens komposisjonsvirksomhet går ut på å konstruere uvanlige instrumenter. På platen The Day Yet To Come er instrumentene som han kaller for tingalom og kangafon representert. Han har også utført eksperimenter med bl. a. ekstremt lange stålkabler.
Meliboeithon
Meliboeithon er en slekt av biller som hører til familien praktbiller (Buprestidae).
Utbredelse
Slekten er utbredt i Australia.
Gevelsberg
Gevelsberg er en by i Ennepe-Ruhr-Kreis i Regierungsbezirk Arnsberg i Ruhrområdet den tyske delstaten Nordrhein-Westfalen. Byen har et areal på 26,29 km², et folketall på 35 518 innbyggere (31. desember 2010) og en folketetthet på 1 199 innbyggere/km².
Tore Pedersen (FFK-spiller)
Tore André Pedersen (født 29. september 1969 i Fredrikstad) er en tidligere norsk fotballspiller. Hans posisjon på banen var midtstopper. Pedersen var en «klubbnomade» som har spilt på høyt nivå for ni forskjellige klubber i fem land. Han var også fast på på første halvdel av 1990-tallet, og spilte totalt 45 A-landskamper.
Pedersen var mye plaget av skader i sin fotballkarriere. Han spilte samtlige av Norges VM-kvalifiseringskamper til USA-VM i 1994, men pådro seg en korsbåndskade kort tid før sluttspillet, og måtte derfor bli hjemme. Også under hans opphold i Wimbledon i 1999 pådro han seg en alvorlig kneskade, og tilbragte halvannet år på sidelinjen.
Det var ventet at han kom til å legge opp på grunn av denne kneskaden, men han kom tilbake på fotballbanen i 2001 – først for 4.-divisjonsklubben Trosvik, og returnerte sesongen etter til FFK, som han hjalp til to strake opprykk og en etterlengtet retur til Tippeligaen. Pedersen spilte etter dette 1 sesong i sin moderklubb Selbak. Spiller nå for Oslo Diamantene.
Klubber: Selbak, Fredrikstad (to perioder), IFK Göteborg, Brann, Oldham (utlån), Sanfrecce Hiroshima, FC St. Pauli, Blackburn, Eintracht Frankfurt, Wimbledon, Trosvik.
Spilte 10 kamper på utlån til Oldham i 1993/94. Fra Brann til St. Pauli i 1995. Kontrakten med St. Pauli gikk ut 30. juni 1997 (p.g.a. nedrykk til 2. bundesliga, og var fri til å gå hvor han ville, selv om klubben ville beholde ham). Var på prøvespill i Bolton Wanderers, Blackburn og West Ham United, men valgte Blackburn Rovers for £750,000 (skulle overta etter Henning Berg da han ble solgt til Manchester United).
92.3 NOW
923 Now er en radiostasjon i New York. Stasjonen ble lansert i 2009 på samme tid som AMP Radio ble lansert i Los Angelen. Stasjonen eies av CBS Radio som eier og driver rundt 130 radiostasjoner i USA.
Tore Pedersen (FFK-spiller)
Pedersen arbeidet etter den aktive karrieren som fotballagent.
92.3 NOW
923 Now opererer etter kallebokstavene WXRK som henger igjen etter stasjonen som ble drevet på deres frekvensen før, K-Rock
Keikyä
Keikyä er en tidligere kommune i landskapet Birkaland i Finland. Kommunen hadde innbyggere i 1973, og arealet var 66 km². Keikyä var en finskspråklig kommune.
I 1981 ble kommunene Keikyä og Kiikka slått sammen med Äetsä kommune. Den 1. januar 2009 ble Äetsä kommune sammen med kommunene Mouhijärvi og Vammala slått sammen til den nye bykommunen Sastamala.
Gelnhausen
Gelnhausen, også kalt Barbarossabyen, er en kretsby i Main-Kinzig-Kreis i Regierungsbezirk Darmstadt i den sørøstlige delen av den tyske delstaten Hessen. Byen har et areal på 26,29 km², et folketall på 21 510 innbyggere (31. desember 2010).
Sekkelsten
Sekkelsten er et sted i Askim i Østfold.
På Sekkelsten finnes hovedlageret til G-Sport i Norge, Gresvig. Der finnes også Askim Næringspark, Glava Flex, Askim Kro, Statoil og Askim stenindustrid.
Veistrekningen Momarken - Sekkelsten (E18) på 6,5 kilometer har blitt firefelts motorvei. Det var Veidekke Entreprenør AS som fikk i oppgave av Statens vegvesen, Region Øst å gjennomføre prosjektet.
Rådstugan-kvartalet
Rådstugan-kvartalet (svensk: Kvarteret Rådstugan) er et kvartal i Gamla stan i Stockholm. Kvartalet er omgitt av Högvaktsterrassen i nord, Källargränd i øst, Stortorget i sør og Trångsund i vest.
Beskrivelse
Kvartalet ligger i Gamla stans historiske sentrum og består i dag av to eiendommer Rådstugan 1 (Börshuset) og Rådstugan 2 (Storkyrkan). Mellom dem ligger Storkyrkans gårdsrom som hører til Rådstugan 2. Nåtidens kvartalsnavn Rådstugan har sitt opphav i de tidligere rådhusbygningen, og er et av få kvartalsnavn i Gamla stan som ikke kan knyttes til antikkens mytologi. Kvartalet har ikke endret utseende siden 1776 da Børshuset ble innviet av Gustav III av Sverige.
Mark Twain
Samuel Langhorne Clemens, bedre kjent under sitt litterære psevdonym Mark Twain, (født 30. november 1835 i Florida i Missouri i USA, død 21. april 1910 i Redding i Connecticut) var en amerikansk humorist, forfatter, journalist og foreleser. Han er mest kjent for sine romaner om Huckleberry Finn og Tom Sawyer, og forfatteren William Faulkner betegnet i sin tid Twain som «den amerikanske litteraturens far». Foruten romaner skrev han også reiseskildringer og samfunnskritiske reportasjer om korrupsjon og klasseskiller i samtiden.
Oppvekst
Mark Twain ble født som Samuel Langhorne Clemens den 30. november 1835 i den lille byen Florida i delstaten Missouri i USA. Han var sønn av John og Jane Clemens, og den sjette i søskenflokken. Senere fikk han en lillebror. Familien flyttet til byen Hannibal i Missouri da Samuel var fire år gammel. På denne tiden var Missouri en ganske ny delstat, og utgjorde også en del av USAs vestre grense. Missouri var også en slavestat. Samuels far hadde en slave, og hans onkel på morssiden hadde flere på sin ranch. I barndommen lekte Samuel i slavekvarterene på onkelens gård hver sommer, og der lyttet han til slavenes historier om ånder og spøkelser. Noe annet som preget Sams barndom var den store elva Mississippi og alle båtene som passerte. Han kunne holde seg på elvebredden hele dagen og se på dampbåtene som gled forbi. Han satt der og dagdrømte om hvordan han kanskje en dag i framtiden kunne være en av sjømennene som satt der på et av de store fartøyene og styrte mot fjerne land.
I 1847, da Sam var 12 år, døde hans far. Året etter gikk Sam ut av femte klasse, og da sluttet skolegangen hans. Han begynte i stedet å arbeide som lærling i trykkeriet til den lokale avisen. Her kunne han lese mange aviser og han fikk kunnskap om hva som hendte ute i landet. Som attenåring flyttet han østover til New York og Philadelphia. Han arbeidet på flere trykkerier og var fremgangsrik som journalist; det ble tydelig at han kunne skrive.
Dampbåtlos på Mississippi
I 1857 flyttet Samuel Clemens tilbake til Missouri og begynte å arbeide som los på en dampbåt som trafikkerte Mississippi. Huckleberry Finns eventyr sies å ha bakgrunn i Sams arbeid på dampbåten.
Da den amerikanske borgerkrigen brøt ut i 1861, opphørte det meste av trafikken på elva. Samuel Clemens måtte derfor slutte som los. I begynnelsen av krigen gikk han med i en frivillig sydstatsenhet ved navn The Marion Rangers. Etter bare to uker deserterte han.